Ökuferðin : Ekið er frá Reykjavík og í átt að Kjalarnesi . Eftir að komið er framhá Mógilsá er ekið framhjá malarnámi . Næst er ekið framhjá afleggjara að bænum Stekk . Beygt er næsta afleggjara til hægri sem er ómerktur ( áður en komið er að afleggjaranum að Esjubergi ) . Vegurinn endar við á er nefnist Grundará en þarna var eitt sinn býli er nefndist Grund . Hér er bílnum lagt og gangan hefst . Gangan : Gengið er með ánni í átt að Gljúfurdal sem er í reynd gríðarstórt gil . Komið er að girðingu . Eftir að yfir hana er komið þarf að stikla yfir ánna tvisvar sinnum . Hér blasir við nokkuð brattur hryggur og hefur myndast gönguslóð upp hann sem rétt er að fylgja . Hér er brattasti hluti göngunnar og rétt að fara varlega . Sérstaklega þarf að varast grjóthrun sem stafað getur frá göngumönnum ofar í brekkunni . Þegar komið er upp hrygginn er haldið ská upp til vinstri að Bolagili . Upp með Bolagili er slóði sem er nokkuð greinilegur . Þegar gilinu sleppir tekur við mói og hverfur slóðin . Haldið er beint upp móann . Gott er að stefna á greinilegan hól ofar í brekkunni og halda þaðan beint upp brekkuna . Nú blasir Kerhólakamburinn við . Mikilvægt er að halda vel upp með kambinum en ekki leggja strax til atlögu við hann . Þegar upp á háöxlina er komið blasir auðveld brekka við upp á kambinn sjálfann . Kerhólakamburinn er nokkuð flatur og víðáttumikill . Til að finna hæsta punktinn sem er 852 metra hár þarf að ganga nokkuð inn á kambinn en það er vel þess virði .